Odense Adresse-Contoirs Efterretninger, 1837-07-04
I Trykkefrihedsselskabets sidste Repræsentantmøde den 26 f. M. fremlagde Formanden et Brev fra Filialselskabet dei Kolding, hvori Moderselskabet underrettedes om, at der sammesteds den 23 Juni var sammenkaldt en Generalforsamling af alle Filialselskabets indenbyes og nogle udenbyes Medlemmer - forsaavidt nemlig Tiden tillod at underrette disse sidste derom, - og at i denne Generalforsamling Alle, med Undtagelse af eet Medlem, vare enige om at tiltræde den af 16 af Stifterne givne Erklæring, ifølge hvilken de, dersom Lovenes § 1 af Generalforsamlingen i Kjøbenhavn ikke erkjendes som Grundlov, og dersom den fornødne betryggelse med Hensyn til Fastholdelsen af Selskabets oprindelige Formaal ikke erhverves ved hensigtssvarende Forandring i Selskabets Organisation, ville see sig nødte til at skille sig fra den Deel af Selskabet, der om sammes Øiemed har en saa afvigende Mening, og forene sig med alle de Medlemmer, som holde fast ved Selskabets oprindelige Plan. Herpaa fremlagde Formanden tvende til Repræsentantskabet indgivne Forslag, hvoraf det ene gik ud paa at gjøre Forandringer 1) i den Maade, paa hvilken den lovgivende Magt udøves, saa at de udenbyes Medlemmer og navnligen Filialselskaberne indrømmedes en større Deeltagelse i den lovgivende Magt, og 2) i den Maade, paa hvilken Selskabets Repræsentanter vælges, saa at for Fremtiden den lovgivende Magt skulde udøves middelbart af Selskabet gjennem dets valgte Repræsentanter, og at disse Valg skulde skee skriftligt paa dertil omsendte og af de Voterende underskrevne Stemmesedler. - Det andet Forslag som var indgivet af Justitsraaderne Salicath og Høegh Guldberg, gik ud paa, at Repræsentantskabet skulde tilskrive de XVI Proponenter (see denne Avis No. 115 og 120), at Man, for at forebygge en Adsplittelse af Selskabets moralske og intellektuelle Kræfter, har troet at burde komme disse imøde med den Forsikkring, at der ligesaalidet paatænkes hos nogen af Repræsentanterne Forslag om Forandring i det ved Lovenes 1ste § vedtagne Formaal for Selskabet, som det er dem bekjendt, at der fra andre Sider for Tiden er eller vil blive Tale og saadan Forandring. Til at danne en det første Forslag overveiende Kommittee, som bestemtes at skulle bestaae af fem Medlemmer, valgtes derefter med Stemmeflerhed Justitsraad Høegh Guldberg, Justitsraad Salicath, Kancellieraad Delbanco, Viinhandler Hansen og Prof. Schouw. Repræsentantskabet besluttede tillige, at der skulde sættes en Frist af 4 Uger fra Dato, inden hvilken de Forslag, der maatte ønskes underkastede denne Kommittees Bedømmelse, skulde være afgivne til samme. Hvad dernæst angik det af Justitsraaderne Salicath og Høegh Guldberg indgivne Forslag, da yttrede Prof. Schouw, at han var bemyndiget til at erklære: at den i Forslaget givne Forsikkring ikke kunde foranledige de XVI Stiftere til at tage deres Forslag tilbage, eftersom den ikke gik ud paa en Erkjendelse af Formaalets Uforanderlighed, og den i alt Fald ikke kunde give nogen Betryggelse med Hensyn til Medlemmer udenfor Repræsentantskabet. Jmidlertid besluttedes, at den foreslaaede Skrivelse alligevel skulde meddeles de XVI Proponenter. Tildragelse. J Landsbyen Moorsee ved Kiel afbrændte forleden Nat 3 Huse. En Pige paa 18 Aar er bleven arresteret som mistænkt for at have paasat Jlden.